《清明日喜雨》
明代·殷奎

关陜连年苦旱灾，春田如石垦难开。十雨直教一雨足，二月欲尽三月来。

菜甲充肠回饿莩，麦苗满眼发枯荄。先生共喜夜不寐，饱饭终年不用猜。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。